Moriello de Monclús

:*Iste articlo tracta sobre *'Moriello de Monclús**, que ye un [[lugar]] que en l'actualidat fa parte d'o [[municipio]] d'[[A Fueva (municipio)|a Fueva]]. Ta o municipio historico que incluiba iste lugar, se veiga **Moriello de Monclús (municipio)**.''


**Moriello de Monclús** (oficialment, en [[Idioma castellano|castellano]], ''Morillo de Monclús'') ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a [[provincia de Uesca]] y [[Comarcas d'Aragón|comarca]] de [[Sobrarbe]]. A suya [[población humana|población]] ye de 45 habitants ([[2011]])

O lugar o forman dos barrios de casas esparzas en as [[garra (orografía)|garras]] d'un [[tozal]] anisolau en sud-sud-este de [[Tierrantona]]. Como lo propio Tierrantona y belaltros nuclios, se troba rodeyau d'a plana natural d'[[a Fueva]], anque a menos d'un kilometro d'a base d'o tozal a on se troba, en dirección nord-este, se i devantan as garras d'a [[sierra de Campanué]] que por a par de Moriello s'enfila t'alto d'os 1500 [[metro]]s d'altaria sobre o nivel d'a mar, en a [[punta d'o Campanué]] (1548 m).

Garra d'os dos barrios que forman Moriello no presenta una estructura urbana definida, y as casas, dispersas u en formando grupillons chicorrons de dos u tres, s'alternan con [[era]]s y [[campo (rural)|campichoz]] en o costau meridional d'o tozal que sinyoreya a ilesia. A dita ilesia, consagrada a l'advocación de [[Sant Cristofo]], comparte a punta d'o tozal con o [[fosal|cimenterio]] y cualques enrunas d'o que va estar o [[castiello]]. A presencia d'as trazas d'o castiello ye significativa, pus como en tantos altros lugars que han nombre «Mur», «Muro» u «Muriello/Moriello», o nombre dimana d'una fortificación u construcción defensiva en pirol d'un tozal u [[cerro]], que pareix que ye o que se designaba con a parola «muro» en a [[Edat Meya]].

[[Moriello de Monclús (municipio)|Moriello de Monclús]] le va dar nombre a un [[municipio]] historico, en l'actualidat auxidido, que o incluiba en chunto con Tierrantona, [[Ranyín]] y o [[Lumo de Ranyín]], [[Pallaruelo de Monclús|Pallaruelo]], [[Formigals]] y [[Troncedo]]. O municipio teneba a cabecera municipal en Tierrantona anque tenese ixe nombre, y desapareixió en a [[anyos 1960|decada de 1960]] en fusionar-se o municipio de [[A Fueva (municipio)|a Fueva]] que ye l'actual.

==Nombre==

En [[a Fueva]], a Moriello de Monclús a sobén se siente decir-le por l'apellido, «Monclús», pero se tracta d'una error con radices historicas. Moriello de Monclús (enantes, «Moriello de Tierrantona») lo va vender a la [[baronía de Monclús]] (con seu en una [[villa]] desapareixida que i heba en a [[val d'a Cinca]], a man de [[Mediano]]) o [[Chuan II d'Aragón|rei Chuan II]], en [[1460]]. D'os tiempos que va fer partes d'aquella baronía, o nombre le cambió como Moriello de Monclús, y en l'actualidat, en habendo desapareixido aquel [[Monclús]] historico, o nombre d'a villa s'ha ido fendo mas común que le s'aplique a Moriello. Son, cal que se deixe claro, dos localidaz dieferents, en dos subcomarcas diferents a dintro de o [[Sobrarbe]] (Moriello en a Fueva, Monclús en a val d'a Cinca), en distando 10 u 12 [[kilometro]]s a una y l'atra, pero que se troban ligadas por un segundo nombre que no ye si que un vestichio que da treslau d'ixa pertenencia de tiempos historicos de a una a la baronía que dimanaba de l'altra.

No guaire luent de Moriello de Monclús por as garras d'o Campanué, a demés, existe un despoblau que se diz [[Pallaruelo de Monclús]], y que posiblement troba ixe nombre no pas por Moriello sino por haber feito parte tamién de a dita baronía de Monclús.

Por demés, a Moriello de Monclús se o troba documentau como «''Murel de Terrantona''» en [[1102]], dando-nos una imáchen de como d'antigo ye o lugar, u mas probablement, o castiello que o sinyoraba. O historiador [[Antonio Ubieto Arteta|Ubieto Arteta]] en deciba d'haber-lo trobau tamién como «''Moriello''».

== Demografía ==


==Imáchens==
<gallery>
Imachen:075.Morillo de Monclús iglesia.jpg|[[Ilesia de Sant Cristofo de Moriello de Monclús|Ilesia de Sant Cristofo]]
Imachen:073.Morillo de Monclús jardines.jpg
</gallery>

==Fiestas==
*[[8 de mayo]], **fiesta chica**, fendo-le honras a [[Sant Miguel]].
*[[10 de chulio]]l, Fiesta Mayor d'enantes, fendo-le honras a [[Sant Cristofo]].
*[[28 d'agosto]], **Fiesta Mayor''' actual, fendo-le honras a Sant Agostín.

## Referencias

## Vinclos externos